
ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Απαγόρευση κυνηγίου. 2 

φεία απάσης της χώρας εργαζομένων λιθογράφων. 3 

Κήρυξη υποχρεωτικής της από 29.4.88 ΣΣΕ για τους όρους αμοι¬ 
βής και εργασίας των εργατοτεχνιτών Σιδηροβιομηχανίας όλης 

της χώρας. 4 

Κήρυξη υποχρεωτικής της από 7.4.88 ΣΣΕ για τους όρους αμοιβής 

και εργασίας των εργατ/τών Κλωστοϋφαντουργίας. 5 

Σύσταση και συγκρότηση Υπηρεσιακών Συμβουλίων υπαλλήλων 

Υπουργείου Δικαιοσύνης . 6 

Ρύθμιση θεμάτων εκπαιδευτικών της δευτεροβάθμιας εκπαίδευ- 

·"!«···'... '·"·. I 

Έγκριση θέσεων για προσωρινή πρόσληψη προσωπικού στο Νο¬ 
μαρχιακό Γενικό Νοσοκομείο Άργους. \8 

Σύσταση Γραφείων Εργασίας Ο.Α.Ε.Δ. 9 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 19692/Ζ2/1374 . (1) 

Τροποποίηση του Υπηρεσιακού Οργανισμού της ΕΡΤ - Α.Ε. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 


1. Τις διατάξεις του άρθρου 10 του Ν. 1730/1987 «Ελληνική Ρα¬ 
διοφωνία Τηλεόραση Α.Ε.» (ΕΡΤ - Α.Ε.). 

2. Τις διατάξεις του Π.Δ. 381/77 «περί οργανισμού της παρά τω 
Υπουργείω Προεδρίας Κυβερνήσεως Γενικής Γραμματείας Τύπου και 
Πληροφοριών (ΓΓΤΠ)» όπως τροποποιήθηκε και συμπληρώθηκε μετα¬ 
γενέστερα. 

3. Την αριθ. 11314/Ε/103/4.4.1977 (ΦΕΚ 352/Β/1977) από¬ 
φαση του Υφυπουργού Προεδρίας της Κυβέρνησης με την οποία εγχρί- 
θηκε ο υπηρεσιακός οργανισμός της ΕΡΤ-1 όπως τροποποιήθηκε μετα¬ 
γενέστερα. 

4. Την αριθ. Υ.595/29.6.88 (ΦΕΚ 444/Β/29.6.1988) απόφαση 
του Πρωθυπουργού περί καθορισμού αρμοδιοτήτων του Αναπληρωτή 
Υπουργού Προεδρίας της Κυβέρνησης, Δημητρίου Μαρούδα. 

5. Το 13348/13.6.1988 έγγραφο της ΕΡΤ-ΑΕ, αποφασίζουμε: 

Εγκρίνουμε την τροποποίηση του υπηρεσιακού οργανισμού της ΕΡ- 

Τ-ΑΕ και συνιστούμε τις εξής υπηρεσιακές μονάδες: 

α) Γραφείο Συντονισμού Τηλεοπτικών Προγραμμάτων. 


Το γραφείο επιμελείται τα ετήσια προγράμματα που υποβάλουν οι 
δύο Γενικοί Διευθυντές, επισημαίνει επικαλύψεις κ.λπ. και κάνει προτά¬ 
σεις στους Γενικούς Διευθυντές, για την αντιμετώπισή τους και παίρνει 
μέρος με τον υπεύθυνο συντονισμού σε κοινή σύσκεψη για την οριστικο¬ 
ποίησή τους. Στο γραφείο υποβάλλονται τριμηνιαία και μηνιαία προ¬ 
γράμματα με τις τυχόν αλλαγές. 

Το γραφείο έχει την ευθύνη για την επισήμανση επικαλύψεων κ.λπ. 
και αποφασίζει σε συνεννόηση με τους Γ ενικούς Διευθυντές - για τις τρο¬ 
ποποιήσεις που κρίνονται αναγκαίες. Ενημερώνεται, επίσης, για τυχόν 
έκτακτες αλλαγές (εβδομαδιαίες) και επισημαίνει προβλήματα που 
μπορεί να δημιουργηθούν προτείνοντας λύσεις. 

Σε περίπτωση διαφωνίας του υπευθύνου του γραφείου και Γ ενικών 
Διευθυντών, αποφασίζει ο Πρόεδρος. Στο γραφείο υπάγεται όλο το πρό¬ 
γραμμα της ΕΡΤ-ΑΕ (τηλεοπτικό). 

β) Γραφείο παρακολούθησης προγραμμάτων ΕΟΚ. 

Το γραφείο έχει ως αρμοδιότητα την παρακολούθηση των διαφόρων 
προγραμμάτων της κοινότητας και την εξεύρεση τρόπων για την αξιο¬ 
ποίησή τους στις διάφορες δραστηριότητες της ΕΡΤ-ΑΕ. 

Οι ανωτέρω (α και β) υπηρεσιακές μονάδες υπάγονται στον Πρόεδρο 
- Διευθύνοντα Σύμβουλο. 

γ) Τμήμα Πωλήσεων. 

Στην αρμοδιότητα του τμήματος πωλήσεων περιλαμβάνονται οι που¬ 
λήσεις των τηλεοπτικών και ραδιοφωνικών προγραμμάτων στο εσωτε¬ 
ρικό και το εξωτερικό, σε συνεργασία με τους αρμόδιους Γ ενικούς Διευ¬ 
θυντές. 

Το τμήμα πωλήσεων υπάγεται στην Γ.Δ.Δ.Δ. 

δ) Ραδιοφωνικός Σταθμός Κοιλαμάτας 

Ιδρύεται ως περιφερειακή υπηρεσιακή μονάδα ο Ραδιοφωνικός Σταθ¬ 
μός Καλαμάτας, ο οποίος υπάγεται ως προς τα θέματα του προγράμ¬ 
ματος στη Γενική Διεύθυνση της ΕΡΑ (Υποδιεύθυνση Περιφερειακών 
Σταθμών) και συνεργάζεται ως προς τα λοιπά θέματα (τεχνικά - διοικη¬ 
τικά κ.λπ.) με τις κατά περίπτωση αρμόδιες υπηρεσιακές μονάδες των 
Γενικών Διευθύνσεων. 

ε) Τηλεοπτικοί Σταθμοί Ηρακλείου και Πάτρας. 

Ιδρύονται ως περιφερειακές υπηρεσιακές μονάδες ο Τηλεοπτικός 
Σταθμός Ηρακλείου και ο Τηλεοπτικός Σταθμός Πάτρας με έδρα το 
Ηράκλειο και την Πάτρα αντίστοιχα. Το πρόγραμμα που θα εκπέμπουν 
οι Σταθμοί καθορίζεται με τη συνεργασία των Γενικών Διευθύνσεων 
ΕΤ-1 και ΕΤ-2. 

• Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 18 Ιουλίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΔΗΜΗΤΡΙΟΣ ΜΑΡΟΥΔΑΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


ΑΡίθ. 80244/3354 (2) 

Απαγόρευση κυνηγίου. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόφη: 

■ 1. Τις διατάξεις του άρθρου 258 παράγρ. 5 Ν.Δ. 86/69 «περί Δασι¬ 
κού Κώδικα» που προστέθηκαν με τις διατάξεις του άρθρου 7 Ν. 177/ 
75. 

2. Την αριθμ. Ε.Π. 37/4.7.1988 θετική εισήγηση της Δ/νσεως Δα¬ 
σών Δωδ/νήσου. 

3. Την αριθμ. 283998/10.6.1982 απόφαση του Υπουργού Γεωρ¬ 
γίας «περί μεταβιβάσεως αρμοδιοτήτων πρώην Γ.Δ. και ΑΝ.Γ.Δ. στους 
υπηρεσιακούς παράγοντες, αποφασίζουμε: 

Απαγορεύουμε το κυνήγι όλων των θηραμάτων από 1.8.1988 μέχρι 
31.7.1998 στο νησί «ΚΙΝΑΡΟΣ» Λέρου. 

Η Δ/νση Δασών Δωδεκανήσου παρακαλείται για την έκδοση της 
σχετικής Δασικής Απαγορευτικής Διάταξης Θήρας. 

Η απόφαση αυτή να δήμοσιευθεϊ στην Εφημερίδα της Κυβερνήσεως 
και ,θα ισχύσει από τον κυνηγετικό χρόνο 1988-1989. 

Αθήνα, 12 Ιουλίου 1988 
Ο Διευθυντής 
Α. ΠΗΤΤΑΣ 


Αριθ. 15720 (3) 

Κήρυξη υποχρεωτικής της από 20.5.88 ΣΣΕ των εις τα λιθογραφεία 
απάσης της χώρας εργαζομένων λιθογράφων. 

Ο ΓΕΝ. ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: ν ·· 

1. Τις διατάξεις της παρ. 2 του άρθρου 5 του Ν. 3239/55. 

2. Την γνώμη που εξέφρασε το Ανώτατο Συμβούλιο Εργασίας κατά 

τη συνεδρίαση αυτού της 14.7.1988. ' 

3. Τα στοιχεία του φακέλλου από τα οποία προκύπτει ότι συντρέχουν 
οι αριθμητικές προϋποθέσεις για την κήρυξη υποχρεωτικής της πιο 
πάνω ΣΣΕ, δηλαδή ότι οι δεσμευόμενοι εργοδότες απασχολούν τα 3/5 
των εργαζομένων στην Ελλάδα. 

4. Την υπ’ αριθμ. 96944/87 (ΦΕΚ 551 τ. Β' της 20.10.87) απότ 
φάση Υπουργού Εργασίας (Μεταβίβαση αρμοδιοτήτων του Υπ’ουργού 
Εργασίας και εξουσία υπογραφής στους Γενικό Γραμματέα κ.λπ.)7 απο¬ 
φασίζουμε: 

1. Κηρύσσουμε υποχρεωτική την από 20.5.88 ΣΣΕ των εις τα λιθο- 
γραφεία απάσης της χώρας εργαζομένων λιθογράφων για όλους τους 
εργοδότες και εργαζόμενους του επαγγέλματος, που αφορά αυτή. 

2. Η ισχύς της απόφασης αυτής αρχίζει από τη δημοσίευσή της στην 
Εφημερίδα, της. Κυβερνήσεως. 

Η απόφαση αυτή να δήμοσιευθεϊ στην Εφημερίδα της Κυβερνή¬ 
σεως. 

Αθήνα, 18 Ιουλίου 1988 

Ο ΓΕΝ. ΓΡΑΜΜΑΤΕΑΣ 
ΠΕΤΡΟΣ ΜΩΡΑΛΗΣ 

' - * - 

Αριθ. 15718 (4) 

Κήρυξη υποχρεωτικής της από 29.4.88 ΣΣΕ για τους όρους αμοιβής 

και εργασίας των εργατοτεχνιτών Σιδηροβιομηχανίας όλης της χώ- 

ρας. 

Ο ΓΕΝ. ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 5 του Ν. 3239/55. 

2. Την γνώμη που εξέφρασε το Ανώτατο Συμβούλιο Εργασίας κατά 
τη συνεδρίαση αυτού της 7.7.1988. 

3. Τα στοιχεία του φακέλλου από τα οποία προκύπτει ότι συντρέχουν 
οι αριθμητικές προϋποθέσεις για την κήρυξη υποχρεωτικής της πιο 
πάνω ΣΣΕ, δηλαδή ότι οι δεσμευόμενοι εργοδότες απασχολούν τα 3/5 
των εργαζομένων στην Ελλάδα. 

4. Την υπ’ αριθμ. 96944/87 (ΦΕΚ 551 τ. Β' της 20.10.87) από¬ 
φαση Υπουργού Εργασίας (Μεταβίβαση αρμοδιοτήτων του Υπουργού 
Εργασίας και εξουσία υπογραφής στους Γενικό Γραμματέα κ.λπ.), απο¬ 
φασίζουμε: 

1. Κηρύσσουμε υποχρεωτική την από 29.4.88 ΣΣΕ για τους όρους 


αμοιβής και εργασίας των εργατοτεχνιτών Σιδηροβιομηχανίας όλης 
της χώρας για όλους τους εργοδότες και εργαζόμενους του επαγγέλμα¬ 
τος, που αφορά αυτή. 

2. Η ισχύς της απόφασης αυτής αρχίζει.από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δήμοσιευθεϊ στην Εφημερίδα της Κυβερνή¬ 
σεως. 

Αθήνα, 18 Ιουλίου 1988 

Ο ΓΕΝ. ΓΡΑΜΜΑΤΕΑΣ 
ΠΕΤΡΟΣ ΜΩΡΑΛΗΣ 

-+- 

Αριθ. 15717 (5) 

Κήρυξη υποχρεωτικής της από 7.4.88 ΣΣΕ για τους όρους αμοιβής 
και εργασίας των εργατ/τών Κλωστοϋφαντουργίας. 

Ο ΓΕΝ. ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 5 του Ν. 3239/55. 

2. Την γνώμη που εξέφρασε το Ανώτατο Συμβούλιο Εργασίας κατά 
τη συνεδρίαση αυτού της 7.7.1988. 

3. Τα στοιχεία του φακέλλου από τα οποία προκύπτει ότι συντρέχουν 
οι αριθμητικές προϋποθέσεις για την κήρυξη υποχρεωτικής της πιο 
πάνω ΣΣΕ, δηλαδή ότι οι δεσμευόμενοι εργοδότες απασχολούν τα 3/5 
των εργαζομένων στην Ελλάδα. 

4. Την υπ’ αριθμ. 96944/87 (ΦΕΚ 551 τ. Β' της 20.10.87) από¬ 
φαση Υπουργού Εργασίας (Μεταβίβαση αρμοδιοτήτων του Υπουργού 
Εργασίας και εξουσία υπογραφής στους Γενικό Γραμματέα κ.λπ.), απο¬ 
φασίζουμε: 

1. Κηρύσσουμε υποχρεωτική την από 7.4.88 ΣΣΕ για τους όρους 
αμοιβής και εργασίας των εργατ/τών Κλωστοϋφαντουργίας για όλους 
τους εργοδότες και εργαζόμενους του επαγγέλματος, που αφορά αυτή. 

2. Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δήμοσιευθεϊ στην Εφημερίδα της Κυβερνή¬ 
σεως. 

Αθήνα, 18 Ιουλίου 1988 

; Ο ΓΕΝ. ΓΡΑΜΜΑΤΕΑΣ 

ΠΕΤΡΟΣ ΜΩΡΑΛΗΣ 

-+-- 

Αριθ. 74840 (6) 

Σύσταση και συγκρότηση Υπηρεσιακών Συμβουλίων υπαλλήλων 
, Υπουργείου Δικαιοσύνης. 

Ό ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη τις διατάξεις: 

1) Των άρθρων 7 παρ. 1, 8 παρ. 1 και 2-5, 9 παρ. 1, 3, 4 εδ. πρώτο, 
5 και 6-9 του Π.Δ. 611/1977 «Υπαλληλικός Κώδικας». 

2) Του άρθρου 14 του Ν. 1586/86 «Βαθμολογική διάρθρωση των 
θέσεων του Δημοσίου, Νομικών Προσώπων Δημοσίου Δικαίου και των 
Οργανισμών Τοπικής Αυτοδιοίκησης και άλλες διατάξεις», όπως συ¬ 
μπληρώθηκαν και αντικαταστάθηκαν με τις διατάξεις των άρθρων 23 
παρ. 18 και 21 του Ν. 1735/1987 «Προσλήψεις στο δημόσιο το¬ 
μέα...», αποφασίζουμε: 

Συνιστούμε στο Υπουργείο Δικαιοσύνης τα παρακάτω πενταμελή 
Υπηρεσιακά Συμβούλια: 

Α. Υπηρεσιακό Συμβούλιο υπαλλήλων Κεντρικής Υπηρεσίας, που 
αποτελείται από: Τρεις (3) μονίμους υπαλλήλους, με βαθμό Α’, από 
τους οποίους ο ένας ορίζεται Πρόεδρος και δύο (2) εκπροσώπους των ερ¬ 
γαζομένων. 

Β. Υπηρεσιακό Συμβούλιο υπαλλήλων: Καταστημάτων Κράτησης 
Σωφρονιστικών και Θεραπευτικών Καταστημάτων και ΚΑΥΦ, που 
αποτελείται από δύο (2) μόνιμους υπαλλήλους με βαθμό Α' των Κατα¬ 
στημάτων Κράτησης Σωφρονιστικών και Θεραπευτικών Καταστημά¬ 
των και ΚΑΥΦ, και ένα (1) μόνιμο υπάλληλο με βαθμό Α' της Κεντρι¬ 
κής Υπηρεσίας του Υπουργείου Δικαιοσύνης, από τους οποίους ο ένας 
ορίζεται πρόεδρος, και δύο (2) εκπροσώπους των εργαζομένων. 

Γ. Υπηρεόίακό Συμβούλιο υπαλλήλων Ιδρυμάτων Αγωγής Ανηλί¬ 
κων και Επιμελητών Ανηλίκων των Δικαστηρίων Ανηλίκων που αποτε- 
λείται από ένα,(1) μόνιμο υπάλληλο με βαθμό Α' των Υπηρεσιών Επιμε¬ 
λητών Ανηλίκων των Δικαστηρίων Ανηλίκων, ένα (1) μόνιμο υπάλληλο 
με βαθμό Α' των Ιδρυμάτων Αγωγής Ανηλίκων και ένα (1) μόνιμο 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


υπάλληλο με βαθμό Α' της Κεντρικής Υπηρεσίας του Υπουργείου Δι¬ 
καιοσύνης, από τους οποίους ο ένας ορίζεται πρόεδρος και δύο εκπροσώ¬ 
πους των εργαζομένων. 

Στα ανωτέρω Υπηρεσιακά Συμβούλια όταν κρίνουν πειθαρχικές υπο¬ 
θέσεις προεδρεύει ο Γενικός Γραμματέας του Υπουργείου Δικαιοσύ- 
νης. 

Με απόφαση του Υπουργού Δικαιοσύνης ορίζονται τα μέλη των Υπη¬ 
ρεσιακών Συμβουλίων με ισάριθμους αναπληρωτές, καθώς και οι γραμ¬ 
ματείς με τους αναπληρωτές τους. 

Με την ίδια απόφαση καθορίζονται και οι αρμοδιότητες κάθε Υπηρε¬ 
σιακού Συμβουλίου. 

Η θητεία των μελών των Υπηρεσιακών Συμβουλίων λήγει την 31η 
Δεκεμβρίου 1988. 

Η απόφαση αυτή να δημοσιευθεί στην Εφημερίδα της Κυβερνή- 
σεως. > 

Αθήνα, 8 Ιουλίου 1988 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΑΓΑΜΕΜΝΩΝ ΚΟΥΤΣΟΓΙΩΡΓΑΣ 


♦ 


Αριθ. 62712/2479 (7) 

Ρύθμιση θεμάτων εκπαιδευτικών της δευτεροβάθμιας εκπαίδευσης. 


ΟΙ ΥΠΟΥΡΓΟΙ 

ΕΘΙΜΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 

Έχοντας υπόψη την επείγουσα ανάγκη ρύθμισης ορισμένων θεμά¬ 
των των εκπαιδευτικών της δευτεροβάθμιας εκπαίδευσης, αποφασί¬ 
ζουμε: 

1. Η αποζημίωση για υπερωριακή διδασκαλία των εκπαιδευτικών 

της δευτεροβάθμιας εκπαίδευσης και η ωριαία αντιμισθία των εκπαι¬ 
δευτικών ή άλλων δημοσίων υπαλλήλων ή ιδιωτών που διδάσκουν στα 
σχολεία της δευτεροβάθμιας εκπαίδευσης, ορίζεται, για κάθε ώρα διδα- λ* 
σκαλίας στο ένα εβδομηκοστό (1 /70) των κάθε είδους μηνιαίων απόδο-. 
χών του εισαγωγικού βαθμού του αντιστοίχου κλάδου, χωρίς επίδομα 
οικογενειακών βαρών από 1ης Ιουλίου 1988. ■ / 

Η αποζημίωση αυτή καταβάλλεται από την ημερομηνία έναρξης της 
διδασκαλίας, όπως βεβαιώνεται με απόφαση του οικείου Νομάρχη, κα¬ 
θώς και για το χρονικό διάστημα διεξαγωγής των γραπτών προαγωγι- 
κών και απολυτηρίων εξετάσεων των σχολείων μέχρι την έκδοση των 
αποτελεσμάτων. Οι διατάξεις αυτής της παραγράφου εφαρμόζονται.και 
για τους διδάσκοντες στα δημοτικά σχολεία τα μαθήματα Φυσικής 
Αγωγής, Μουσικής, Ξένων Γλωσσών και Καλλιτεχνικών μαθημάτων, ■ 
σύμφωνα με τις διατάξεις του άρθρου 4 παρ. 12 του Ν. 1566/1985. 

2. Σε όλους τους εκπαιδευτικούς της δευτεροβάθμιας εκπαίδευσης 
ανεξάρτητα με τη σχέση εργασίας τους και την υπηρεσιακή κατάσταση 
που τελούν, με εξαίρεση μόνο τους τελούντες σε άδεια χωρίς αποδοχές 
καταβάλλεται αποζημίωση για πρόσθετη απασχόληση στην εκπαιδευ¬ 
τική διαδικασία για το δεύτερο και τρίτο διδακτικό τρίμηνο τού σχολι¬ 
κού έτους 1987-1988, η οποία είναι αντίστοιχη με είκοσι τέσσερις (24) 
ώρες υπερωριακής διδασκαλίας για κάθε ένα από τα δύο αυτά τρίμηνα. 

Η κατά ώρα αποζημίωση αυτή είναι ίση με την ωριαία αντιμισθία της 
προηγούμενης παραγράφου και υπολογίζεται στο σύνολο των κάθε εί¬ 
δους μηνιαίων αποδοχών του εισαγωγικού βαθμού κάθε κλάδου χωρίς 
επίδομα οικογενειακών βαρών, όπως διαμορφώνονται οι αποδοχές αυ¬ 
τές την 1η Ιουλίου 1988. 

• 3. Οι εκπαιδευτικοί της δευτεροβάθμιας εκπαίδευσης μπορούν να 
προμηθεύονται για κάθε έτος βιβλία αναγκαία για παιδαγωγικό και δι¬ 
δακτικό έργο του-καθηγητή. Οι δαπάνες προμήθειας των βιβλίων αυ¬ 
τών βαρύνουν τον προϋπολογισμό εξόδων του Υπουργείου Εθνικής Παι¬ 
δείας και Θρησκευμάτων. 

Το ύψος των δαπανών αυτών για κάθε εκπαιδευτικό και για κάθε οι¬ 
κονομικό έτος ορίζεται σε βιβλία αξίας 15.000 για το 1988 και σε βι- ' 
βλία αξίας 20.000 δραχμών από το 1989. 

Με απόφαση του Υπουργού Εθνικής Παιδείας και Θρησκευμάτων 
καθορίζονται οι διαδικασίες και οι λεπτομέρειες για την προμήθεια των 
βιβλίων αυτής της παραγράφου. 

Για το 1988 καταβάλλεται σε κάθε εκπαιδευτικό της δευτεροβάθ¬ 
μιας εκπαίδευσης χρηματικό ποσό 15.000 δραχμών για την προμήθεια 
των παραπάνω βιβλίων. 

4. Το τρέχον διδακτικό έτος 1987-1988 για τη δευτεροβάθμια εκ¬ 
παίδευση παρατείνεται μέχρι 20 Ιουλίου και καταβάλλεται στους εκπαι¬ 
δευτικούς της δευτεροβάθμιας εκπαίδευσης αποζημίωση για την απα¬ 
σχόλησή τους στην έκδοση των αποτελεσμάτων προαγωγής και απόλυ¬ 


σης των μαθητών των γυμνασίων, προαγωγής των μαθητών των λυ¬ 
κείων και των τεχνικών - επαγγελματικών σχολών, διεξαγωγής των 
απολυτηρίων εξετάσεων στα λύκεια και στις τεχνικές - επαγγελματικές 
σχολές και έκδοσης των αποτελεσμάτων, για μη χρήση μέρους των θε¬ 
ρινών διακοπών τους, με ανάλογη εφαρμογή των διατάξεων που ρυθμί¬ 
ζουν τη χορήγηση αποζημίωσης για μη χορηγηθείσα κανονική άδεια. Η 
αποζημίωση για κάθε μέρα μη χρήσης διακοπών ορίζεται ίση προς το 
1 /30 των κάθε είδους μηνιαίων αποδοχών του εκπαιδευτικού. Η απο¬ 
ζημίωση για μη χρήση μέρους των θερινών διακοπών καταβάλλεται και 
σε όσους παραμείνουν και μετά τη λήξη του διδακτικού έτους 1987- 
1988 για εκτέλεση εργασιών που έχουν σχέση με τις γενικές εξετάσεις 
(βαθμολογήσεις κ.λπ.) και όσο χρονικό διάστημα βεβαιωθεί από τα αρ¬ 
μόδια όργανα. Η ανωτέρω αποζημίωση καταβάλλεται σε όλους τους 
εκπαιδευτικούς της δευτεροβάθμιας εκπαίδευσης, που μισθοδοτούνται 
από την οικεία σχολική μονάδα ή υπηρεσία ανεξάρτητα από την υπηρε¬ 
σιακή τους κατάσταση με εξαίρεση μόνο τους προσωρινούς αναπληρω¬ 
τές, τους ωρομίσθιους και τους υπηρετούντες με απόσπαση στο εξωτε¬ 
ρικό και τους τελούντες σε άδεια χωρίς αποδοχές. 

Λόγω της συμμετοχής των προσωρινών αναπληρωτών και των ωρο¬ 
μισθίων στις παραπάνω εργασίες, η απόλυσή τους για το τρέχον διδα¬ 
κτικό έτος 1987-1988 γίνεται την 31η Ιουλίου αυτοδικαίως και χωρίς 
καμία αποζημίωση, πλην της αποζημίωσης του Ν. 1288/1982. 

5. Όσοι εκπαιδευτικοί απασχοληθούν τα Σάββατα της 2ας, 9ης, 
Ί6ης και 23ης Ιουλίου 1988 θα λάβουν για κάθε μία από τις ημέρες 
αυτές πρόσθετη αποζημίωση ίση με το 75% του 1/30 των συνολικών 
αποδοχών κάθε εκπαιδευτικού για κάθε Σάββατο απασχόλησής τους. 

6. Όλες οι παραπάνω ρυθμίσεις ισχύουν και για τους εκπαιδευτικούς 
που υπηρετούν στη δευτεροβάθμια ιδιωτική εκπαίδευση. Οι σχετικές 
δαπάνες βαρύνουν τα ιδιωτικά σχολεία. Για τους μισθοδοτούμενους από 
το λογαριασμό ιδιωτικής γενικής εκπαίδευσης οι σχετικές δαπάνες βα¬ 
ρύνουν το λογαριασμό αυτό. 

7. Οι ρυθμίσεις της παραγρ. 4 εφαρμόζονται και για τους καθηγητές 
των'Παιδαγωγικών Ακαδημιών και Σχολών Νηπιαγωγών, μόνιμους, 
αποσπασμένους, για τους διευθυντές των Σχολών Επιμόρφωσης Λει¬ 
τουργών Μέσης Εκπαίδευσης και τους αποσπασμένους σ’ αυτές εκπαι¬ 
δευτικούς, καθώς και για τους εκπαιδευτικούς των σχολικών μονάδων 
εκκλησιαστικής,εκπαίδευσης, που παρέμειναν στις σχολές για προσφορά 
υπηρεσιών μετά την 30.6.1988 λόγω παράτασης του διδακτικού 
έτους. 

Η απόφαση αυτή να δημοσιευθεί στην Εφημερίδα της Κυβερνήσεως 
και να κυρωθεί νομοθετικά. - ·. 

Αθήνα, 5 Ιουλίου 1988 " 

; ,·. ΟΙ ΥΠΟΥΡΓΟΙ . 

, ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ ΟΙΚΟΝΟΜΙΚΟΝ . . 

ΓΙΩΡΓΟΣ ΠΑΠΑΝΔΡΕΟΥ ΔΗΜ. ΤΣΟΒΟΛΑΣ 

ΕΡΓΑΣΙΑΣ 

ΓΙΩΡΓΟΣ ΓΕΝΝΗΜΑΤΑΣ 
-♦- 

Αριθ. 2/4285 (8) 

Έγκριση θέσεων για προσωρινή πρόσληψη προσωπικού στο Νομαρ¬ 
χιακό Γενικό Νοσοκομείο Άργους. 

Η ΝΟΜΑΡΧΗΣ ΑΡΓΟΛΙΔΑΣ 

Έχοντας υπόψη: 

1. Τις διατάξεις του Ν. 993/79, κεφ. Β’ άρθρο 4. 

2. Την 17/20.3.84 πράξη της Τριμελούς Επιτροπής Υπουργών. 

3. Την 35/8.3.84 πράξη του Υπουργικού Συμβουλίου. 

4. Τις Δ2β/οικ. 6857/3,0.3.84 και Α3/οικ. 16080/εγκ. 62/ 
8.11.85 εγκυκλίους του Υπουργείου Υγείας, Πρόνοιας και Κοιν. Ασφα¬ 
λίσεων. 

5. Το Δ2γ/11450/22.4.86 έγγραφο του Υπουργείου Υγείας, Πρό¬ 
νοιας και Κοιν. Ασφαλίσεων. 

6. Την 7/28.6.88 πράξη του Δ.Σ. του Νομαρχιακού Γενικού Νοσο¬ 
κομείου Άργους. 

7. Την ανάγκη πληρώσεως θέσεών γιατί η έλλειψη προσωπικού στο 

Γενικό Νοσοκομείο Άργους θέτει σε κίνδυνο τη ζωή των ασθενών και 
δεν είναι δυνατή η κάλυψη των αναγκών του με απόσπαση προσωπικού 
από άλλες υπηρεσίες. ' 

8. ΤηνΆ3β/2915/8.6.1988 απόφαση του Υπουργού Υγείας, Πρό¬ 
νοιας και Κοιν. Ασφαλίσεων περί Αναμόρφωσης Οργανισμού Γ.Ν. Άρ¬ 
γους, αποφασίζουμε: 

Εγκρίνουμε την προσωρινή πλήρωση θέσεως Βιολόγου σύμφωνα με 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


τις διατάξεις του κεφ. Β’ του Ν. 993/79 για την αντιμετώπιση έκτα¬ 
κτης και επείγουσας λειτουργικής ανάγκης του Γενικού Νοσοκομείου 
Άργους. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ναύπλιο, 18 Ιουλίου 1988 
Η Νομάρχης 
ΜΑΡΘΑ ΣΗΜΑΝΤΩΝΗ 


♦ 


Αριθ. 107234 

Σύσταση Γραφείων Εργασίας Ο.Α.Ε.Δ. 


Ο ΥΠΟΥΡΓΟΣ ΕΡΓΑΣΙΑΣ 



Έχοντας υπόψη: 

1. Τις διατάξεις του Ν.Δ. 212/69 «περί Οργανώσεως και Διοική- 
σεως του Οργανισμού Απασχόλησης Εργατικού Δυναμικού». 

2. Τις διατάξεις των άρθρων 14, 16, 40, 41 και 42 του Β.Δ. 
405/71 «Περί Οργανώσεως και Συγκροτήσεως της λειτουργίας των 
Υπηρεσιών του Οργανισμού Απασχολήσεως Εργατικού Δυναμικού». 

3. Την Απόφαση 2130/28.6.88 του Δ.Σ. του ΟΑΕΔ «περί σύστασης 
Γραφείων Εργασίας», αποφασίζουμε: 

1. Συνιστούμε τα παρακάτω Γραφεία Εργασίας: 

α) Γραφείο Εργασίας Αχαρνών (Μενιδίου). 

β) Γραφείο Εργασίας Αρκαδίας 

γ) Γραφείο Εργασίας Κιλκίς. 

2. Σκοπός των ανωτέρω Γραφείων Εργασίας θα είναι η προώθηση 
της συνεργασίας μεταξύ ΟΑΕΔ και εργοδοτών, η διαπίστωση των κε¬ 
νών θέσεων και η προσπάθεια για την κάλυψή τους, καθώς και η 
Έρευνα της Τοπικής Αγοράς Εργασίας. 

3. Τα ανωτέρω Γραφεία Εργασίας ασκούν τις αρμοδιότητες που ανα¬ 


φέρονται στις παραγράφους 1 & 3, του άρθρου 40 του Β.Δ. 405/71 
καθώς και τις αρμοδιότητες επί των προγραμμάτων Απασχόλησης που 
εφαρμόζει ο Οργανισμός, σύμφωνα με τις διατάξεις των άρθρων 28 και 
29 του Ν. 1262/82 μεταφερομένων των αρμοδιοτήτων αυτών από τις 
αντίστοιχες Υπηρεσίες Νομών ή Τοπικές Υπηρεσίες. 

4) Τα Γραφεία Εργασίας διαρθρώνονται ως ακολούθως: 

α) Γραφείο Απασχόλησης 

β) Γραφείο Υποστήριξης. 

5) Τα ανωτέρω συνιστώμενα Γραφεία Εργασίας θα υπάγονται Διοι- 
. κητικά στις Περιφ/κές Δ/νσεις του ΟΑΕΔ που ασκούν αρμοδιότητα επί 

της περιοχής τους. 

6) Ως ημερομηνία έναρξης λειτουργίας των Γ ραφείων αυτών ορίζε¬ 
ται η 3η Οκτωβρίου 1988. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 7 Ιουλίου 1988 
Ο Διοικητής 
Τ. ΑΜΑΛΛΟΣ 

- 4 - 

ΔΙΟΡΘΩΣΕΙΣ ΣΦΑΛΜΑΤΩΝ 

(10) 

Στην 129 απόφαση του Δ.Σ. του ΙΚΑ που δημοσιεύτηκε στο ΦΕΚ 
299/19.5.88 τ.Β' και αφορούσε τον καθορισμό των κατά περίπτωση 
ειδικοτήτων των 556 θέσεων γιατρών και οδοντιάτρων του ΙΚΑ πλή¬ 
ρους και αποκλειστικής απασχόλησης επιφέρεται η εξής διόρθωση: στον 
πίνακα των Επιμελ. Β’ από το εσφαλμένο «5» στο ορθό «1». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



